**Іярам** (іўр.: יוֹרָם, יְהוֹרָם, ***Іегарам*** «*Бог высокі*»), сын Іасафата (Йегошафата) — цар Іўдзейскага царства, які кіраваў з 851 па 843 г. да н.э.
Паводле 2 Цар. 8:16, Іярам, цар Іудзеі, стаў царом у пяты год Іярама, цара Ізраіля. Такім чынам, паколькі яшчэ быў жывы яго бацька Іасафат, то каля пяці гадоў Іярам быў суправіцелем у краіне. Іярам заняў пасад Іудэі ва ўзросце 32 гадоў і валадарыў 8 гадоў (2 Лет. 21:5). Адразу пасля ўзыходу на пасад новы цар загадаў забіць усіх сваіх братоў, а таксама некаторых князёў, каб замацаваць за сабой царства.

Біяграфія
---------

Іярам узяў шлюб з дачкой Ахава Аталіяй і праз гэта заключыў унію з Ізраільскім царствам. Аднак унія з больш моцным паўночным царствам не прывяла да ўмацавання Іудзеі: у часы панавання Іярама паўстаў Эдом, і хоць высланая іўдзейская армія разбіла паўстанцаў, аднак Эдом абвясціў незалежнасць. Таксама аддзялілася ад Іудзеі Ліўна, таму што, згодна з 2 Лет. 21:10, Іярам «пакінуў Госпада Бога бацькоў сваіх».

Іярам стаў першым з іўдзейскіх цароў, які парушыў усталяваныя Майсеем законы богапакланення. Ва ўсіх гарадах Іудзеі Іярам пачаў будаваць капішчы, уводзячы ў краіне такім чынам язычніцтва. Магчыма, што згаданы ў 2 Цар. 11:18 храм Ваала быў пабудаваны пры Іяраме па патрабаванні Аталіі.

Нягледзячы на засцярогу прарока Іллі, цар працягваў усталёўваць рэлігію паўночнага царства — язычніцтва, што выклікала гнеў Бога. Паводле 2 Лет. 21:16-17, «узбунтаваў Гасподзь супраць Іярама дух Філістымлянаў і Аравіцянаў», а таксама Эфіопію, у выніку чаго Іудзея падверглася спусташальнаму набегу ворагаў. Тады загінулі ўсе сыны Іярама, акрамя Ахозіі. Існуе здагадка, што Іярам удзельнічаў у антыасірыйскай кааліцыі 12 заходніх цароў на чале з Вендыдадам (Бен-Хададам II), царом Арам-Даммесека ў 849—845 гг. да н.э.

У апошнія гады свайго жыцця Іярам па прыгаворы прарока Іллі захварэў невылечнай і вельмі пакутнай хваробай, ад якой у яго ўспушыўся жывот і стала гнісці цела, а ў канцы пачалі выпадаць унутраныя органы. Неўзабаве Іярам памёр. У цэлым нядоўгае кіраванне Іярама адзначана эканамічным і палітычным заняпадам Іўдзейскага царства.

Зноскі
------

1. ↑  *А. Л.* Иорам // *Энциклопедический словарь* — СПб.: Брокгауз — Ефрон, 1894. — Т. XIIIа. — С. 751.<a href='https://wikidata.org/wiki/Track:Q23892919'></a><a href='https://wikidata.org/wiki/Track:Q602358'></a><a href='https://wikidata.org/wiki/Track:Q19908137'></a><a href='https://wikidata.org/wiki/Track:Q4266832'></a><a href='https://wikidata.org/wiki/Track:Q22670994'></a>
2. ↑  Иегорам // *Еврейская энциклопедия* — СПб.: 1911. — Т. 8. — С. 547–548.<a href='https://wikidata.org/wiki/Track:Q4173137'></a><a href='https://wikidata.org/wiki/Track:Q21096048'></a><a href='https://wikidata.org/wiki/Track:Q22671095'></a>
3. ↑  25 // ΒΑΣΙΛΕΙΩΝ Δ<a href='https://wikidata.org/wiki/Track:Q209746'></a><a href='https://wikidata.org/wiki/Track:Q4224666'></a><a href='https://wikidata.org/wiki/Track:Q3086228'></a>

| ⛭Цары Ізраіля і Іўдзеі |
| --- |
| Радавод цароў Ізраіля і Іўдзеі |
| Дадынастычны перыяд | *Авімелех* |
| Ізраільска-Іўдзейскае царства | Саўл ·  *Евасфей* ·  Давід ·  Саламон ·  *Раваам* |
| Ізраільскае царства | Ераваам I ·  Нават ·  Ваас ·  Іла ·  Замрый ·  *Фамній* ·  Амрый ·  Ахаў (і *Езавель*) ·  Ахозія ·  Іярам ·  Іегу ·  Іаахаз ·  Іаяс ·  Ераваам II ·  Захарыя ·  Шалум ·  Менахем ·  Факія ·  Факей ·  Осій |
| Іўдзейскае царства(Дом Давыда) | Раваам ·  Авія ·  Аса ·  Іасафат ·  Іярам ·  Ахозія ·  *Гафолія* ·  Іаяс ·  Амасія ·  Озія ·  Іяфам ·  Ахаз ·  Езекія ·  Манасія ·  Амон ·  Іасія ·  Іяхаз ·  Іякім ·  Іяхонія ·  Седэкія |
| Дынастыя Хасманеяў | *Сымон Хасманей* ·  *Іаан Гіркан I* ·  Арыстабул I ·  Аляксандр Янай ·  Саламея Аляксандра ·  Гіркан II ·  *Арыстабул II* ·  *Гіркан II* ·  Антыгон II |
| Дынастыя Ірада | *Антыпатр Ідумеянін* ·  Ірад I Вялікі ·  *Архелай* ·  *Анціпа* ·  *Ірад Філіп II* ·  *Саламея I* ·  Ірад Агрыпа I ·  Агрыпа II |
| *курсівам* пазначаны цары ці кіраўнікі, якія не насілі царскага тытула |


| ?Іярам (цар іўдзейскі) — продкі |
| --- |
| 

|  |  |  |  |
| --- | --- | --- | --- |
|  |  | Раваам |  |
|  |  |  |
|  |  |  |  |
|  |  | Аса, цар іудзейскі |  | Авія |  |  |  |
|  |  |  |  |  |  |
|  |  |  |  |  |  |  |  |  |  |  |
|  | Іярам, цар іудзейскі |  | Іасафат, цар іудзейскі |  |  |  |  |  | Мааха[d] |  |
|  |  |  |  |  |  |  |  |
|  |  |  |  |  |  |  |  |  |  |
|  |  |  |  | Azubah[d] |  |  |
|  |  |  |  |  |  |
|  |  |  |  |  |
|  |  |  |  |
|  |  |  |  |

 |

|  |  |
| --- | --- |
| ⚙️   Слоўнікі і энцыклапедыі | Біблейская · Вялікая нарвежская · Бракгаўза і Эфрона · Яўрэйская Бракгаўза і Эфрона |
| Генеалогія і некрапалістыка | Rodovid |
| Нарматыўны кантроль | GND: 1072380307 · VIAF: 308279671 |